Diari Oficial de la Generalitat Valenciana


Sumari del DOGV 2234, del 24-03-1994 (1994/830956)

ORDRE de 15 de març de 1994 de la Conselleria de Medi Ambient per la qual es regulen les subvencions per a la realització de determinades actuacions en espais naturals.
------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/15/(1)/dof/vci/html**

### Dades del document

Número de DOGV
:   2234

Data del DOGV
:   24-03-1994

Secció del DOGV
:   DISPOSICIONS GENERALS

Número del document
:   1994/830956


Data del document
:   15-03-1994

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

ORDRE de 15 de març de 1994, de la Conselleria de Medi Ambient, per la qual es regulen les subvencions per a la realització de determinades actuacions en espais naturals. [94/1878]  
El territori valencià es caracteritza pels processos generalitzats d'intervenció humana al llarg de la història. Aquests processos d'intervenció han donat com a resultat un territori natural caracteritzat, d'una banda, per la riquesa i per la diversitat d'espècies i paisatges, i, de l'altra, per la seua fragilitat, ja que la mateixa intervenció humana és la base de l'equilibri en què es mantenen gran part dels espais naturals mediterranis. Els usos i aprofitaments que s'hi facen, hauran de supeditar-se, per tant, a les limitacions imposades per la dinàmica dels ecosistemes implicats. Preservar dels usos degradants els espais naturals que encara conserven ecosistemes o elements de notable valor ambiental, és l'objectiu de les estratègies de conservació.  
La Comunitat Valenciana disposa encara d'un bon nombre d'espais naturals significatius, 10 dels quals tenen ja un règim jurídic de protecció (es tracta del Parc Natural de l'Albufera, el Parc Natural del Montgó, el Parc Natural del Penyal d'Ifac, el Parc Natural del Carrascar de la Font Roja, el Parc Natural de les Illes Columbretes, el Paratge Natural de les Salines de Santa Pola, el Paratge Natural de la Mata i Torrevieja, el Paratge Natural del Fondó, el Paratge Natural del Prat de Cabanes-Torreblanca i el Paratge Natural del Desert de les Palmes).  
Tanmateix, la protecció d'aquests espais naturals de notable valor no es resol sols dotant-los d'una figura jurídica de protecció o d'un instrument de planificació dels recursos naturals. Aquesta protecció, perquè siga efectiva, implica, a més de preservar-los d'usos degradants, la promoció d'aquells usos compatibles amb la conservació del medi natural. Reconeguda la importància que els usos tradicionals han tingut i tenen en la conformació dels nostres espais naturals, per la seua contribució a la riquesa ambiental, paisatgística i cultural, és objectiu d'aquesta ordre l'establiment d'ajudes per a la realització d'aquest tipus d'activitats que s'han efectuat tradicionalment als espais rurals.  
En conseqüència,   
ORDENE  
Article primer. Objecte  
És objecte d'aquesta ordre la convocatòria de subvencions per a la realització de determinades actuacions en espais naturals protegits.  
Article segon. Finançament  
Les esmentades ajudes seran sufragades a càrrec de la línia 1373/000/94, denominada Subvenció d'Actuacions Compatibles amb la Protecció del Medi, del programa 442.30 del pressupost de la Generalitat Valenciana per a l'exercici 1994 per un import global de 60 milions de pessetes, ampliables fins als límits pressupostaris, segons les sol·licituds que es presenten.  
Article tercer. Àmbit d'aplicació  
S'estableix un règim d'ajudes per al desenvolupament de determinades actuacions en l'àmbit dels espais naturals protegits de la Comunitat Valenciana.  
Article quart. Beneficiaris  
Podran ser beneficiaris d'aquestes ajudes:  
a) Els propietaris de béns immobles o finques rústiques situats als espais naturals protegits.  
b) Els titulars d'aprofitaments agrícoles, forestals, ramaders o piscícoles dels espais naturals protegits.  
Article cinqué. Actuacions objecte d'ajudes  
Podran ser objecte de subvenció les activitats següents:  
1. En zones humides:  
a) Despeses originades pel manteniment dels nivells d'inundació dels terrenys per un termini superior al del cultiu de l'arròs.  
b) Realització d'obres de millora o conservació de les conduccions i els sistemes hídrics (motes, marges...), excloent-ne aquelles en què s'usen els cimentats.  
c) Actuacions de conservació i manteniment de zones de saladar amb destrucció d'obres de drenatge, si escau, o d'aquelles obres que suposen recuperar el saladar en terrenys cultivats.  
2. En zones de muntanya:  
a) Habilitació dels antics camps de cultiu de secà tradicional no productius que des d'un punt de vista estratègic actuen com a àrees tallafoc i contribuesquen al manteniment del paisatge tradicional.  
b) Obres de conservació o construcció de marges de pedra seca a camps de cultiu tradicionals en terrassa, sobre vessants amb alt risc erosiu.  
c) Millora de superfícies forestals mitjançant la sembra o plantació d'espècies de la vegetació madura en superfícies forestals.  
d) Regeneració de la coberta vegetal (arbustiva o arbòria) de ribassos i vessants de barrancs amb alt risc erosiu.  
3. En tots els casos:  
a) Restauració d'àrees degradades mitjançant la neteja i la restauració d'abocadors, zones extractives i altres àrees degradades.  
b) Conservació o creació de límits de camps de cultiu amb arbres i arbustos característics del paisatge tradicional.  
Article sisé. Import de les ajudes  
L'ajuda que cada beneficiari podrà rebre serà fins al 90 per cent del total del cost de l'activitat objecte de la subvenció.  
a) La quantia de les ajudes que es concediran s'obtindrà de la memòria tècnica i del pressupost justificatiu presentat.  
b) En qualsevol cas, no es prendran en consideració els projectes presentats la quantia total dels quals siga inferior a 300.000 pessetes.  
c) Sols es concediran subvencions per a actuacions en propietats no subjectes a expedient aplicador de sancions.  
Article seté. Sol·licitud i documentació  
La documentació que els interessats hauran de presentar per a sol·licitar les subvencions constarà dels documents següents:  
1. Per a tots els peticionaris:  
a) Sol·licitud en el model normalitzat de l'annex.  
b) Fotocòpia validada de l'anotació de registre dels terrenys. Quan el peticionari no siga el propietari dels terrenys, a més de la fotocòpia anterior haurà d'adjuntar-hi un document justificatiu del dret d'ús i gaudi d'aquestes o del contracte que tinga amb el propietari.  
c) Localització gràfica a escala suficient per a la situació de la parcel·la.  
d) Memòria valorada de les actuacions i les inversions que s'han de fer, la qual haurà de contenir els supòsits mínims determinats en l'annex per a algunes de les actuacions i un programa d'actuació que garantesca l'execució de les obres en el termini estipulat en la resolució de la concessió.  
e) Acreditació d'estar al corrent dels pagaments de la Seguretat Social i del compliment de les obligacions tributàries, d'acord amb l'Ordre de 7 de gener de 1991, de la Conselleria d'Economia i Hisenda.  
f) Imprès d'alta de tercers per a pagaments de la Generalitat Valenciana, emplenat i segellat per l'entitat bancària.  
g) Quan la subvenció sol·licitada supere el milió de pessetes i es tracte d'obres o plantacions, un projecte tècnic subscrit per un facultatiu competent.  
2. Persones físiques:   
- Fotocòpia del NIF o CIF.  
3. Persones jurídiques o agrupació de persones físiques  
a) Còpia validada dels estatuts de l'entitat i escriptura de constitució o qualsevol altre document admissible en dret que ho acredite.  
b) Certificat de l'acta on figure l'acord de sol·licitar les ajudes i el nomenament del representant de l'entitat per a efectuar la gestió.  
4.Entitats locals i altres entitats públiques:  
Sol·licitud normalitzada firmada pel representant de la corporació o l'entitat.  
Article vuité. Lloc i termini de presentació  
Les persones interessades hauran de presentar les peticions mitjançant una instància adreçada a la Direcció General de Conservació del Medi Natural de la Conselleria de Medi Ambient, al carrer de l'Arquitecte Alfaro, núm. 39, o als serveis territorials d'aquesta a:  
- Alacant: carrer del Professor Manuel Sala, 4  
- Castelló: carrer d'Herrero, 23  
- València: carrer de Francisco Cubells, 5, 3r.  
El termini de presentació serà d'un mes comptador des de l'entrada en vigor d'aquesta ordre.  
Article nové. Comissió de valoració  
La valoració de les sol·licituds la farà una comissió presidida per la directora general de Conservació del Medi Natural i composta per un representant del Servei d'Espais Naturals, un representant de cada direcció territorial i un representant de la Secretaria General Administrativa.  
Article deu. Forma i termini de concessió  
Les sol·licituds presentades en el termini i que complesquen els requisits exigits, seran avaluades per la comissió constituïda a l'efecte, la qual elaborarà una proposta de resolució que contindrà les propostes elegides i l'import de les subvencions. La resolució definitiva dictada pel conseller, es publicarà en el Diari Oficial de la Generalitat Valenciana i es notificarà a les persones interessades.  
Contra aquesta resolució podrà interposar-se un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de la publicació en el Diari Oficial de la Generalitat Valenciana, de conformitat amb el que disposen l'article 58 i següents de la Llei de la Jurisdicció Contenciosa Administrativa, de 26 de desembre de 1956 (BOE núm. 363, de 27 de desembre de 1956), després de la comunicació a la Conselleria de Medi Ambient, d'acord amb el que disposa l'article 110.3 de la Llei 30/1992, de 26 de novembre, del de Règim Jurídic de les Administracions Públiques i del Procediment Administratiu Comú. (BOE 285, de 27 de novembre de 1992).  
Si transcorregut el termini de tres mesos des de l'acabament del termini de presentació d'instàncies, no hi hagués resolució expressa, les sol·licituds s'entendran desestimades.  
Article onze. Obligacions del beneficiari  
El beneficiari estarà obligat al compliment de les condicions establertes en la resolució de concessió de la subvenció. L'incompliment d'aquestes condicions podrà donar lloc a l'anul·lació de la concessió o la reducció de l'ajuda concedida i, si escau, al reintegrament de les quantitats que corresponguen.  
En cas d'entitats locals o altres entitats públiques, s'haurà de presentar un acord plenari d'acceptació de l'ajuda i de la realització de les activitats aprovades.  
En el cas de les subvencions destinades a l'habilitació d'antics camps de cultiu com a àrees tallafoc, el beneficiari es comprometrà a fer-hi els treballs següents:  
- Llaurar el camp almenys dues vegades l'any  
- Mantenir el port arbori amb podes  
- Segar talussos i marges dels bancals respectant les espècies que facen una funció de contenció i les espècies protegides.  
En cas de subvencions per a la restauració d'àrees degradades, quan es tracte de neteja d'abocadors, caldrà acreditar que la destinació dels materials ha estat un abocador legal.  
Article dotze. Justificació de les despeses  
a) Una vegada efectuades les activitats o actuacions objecte de subvenció, caldrà comunicar als serveis territorials de la Conselleria de Medi Ambient que s'han acabat.  
b) El compliment de l'actuació subvencionada, com també les inversions realitzades hauran de ser certificades per tècnics competents designats per la Secretaria General de la Conselleria de Medi Ambient; aquest requisit és necessari perquè el beneficiari cobre la subvenció.  
c) Amb la comunicació de l'apartat a) s'hauran de remetre els documents justificatius (factures) de les inversions, les despeses i les obres fetes que han estat objecte de la subvenció.  
d) En el cas d'entitats locals, per a justificar les despeses ocasionades serà suficient presentar una fotocòpia validada de les ordres de manament respectives.  
Article tretze. El pagament de les ajudes  
El pagament de les ajudes es farà mitjançant el sistema següent:  
1. Els beneficiaris presentaran els justificants descrits en l'article anterior amb la periodicitat que consideren oportuna, que no podrà ser inferior a un mes.  
Una vegada la Conselleria de Medi Ambient haurà aprovat els justificants, es proposarà el pagament de la quantitat subvencionada.  
2. Els beneficiaris podran sol·licitar una bestreta que podrà arribar al 15 per cent de la quantitat concedida. A la vista de les sol·licituds, se'n resoldrà el percentatge definitiu.  
En aquest cas, el beneficiari haurà de presentar un aval bancari que garantesca el percentatge de l'import que s'avança.  
La Conselleria de Medi Ambient descomptarà l'import avançat, propocionalment, dels successius lliuraments contra certificat.  
Article catorze  
En tot allò no regulat en aquesta ordre, regirà el que disposa el Decret Legislatiu de 26 de juny de 1991, de la Generalitat Valenciana, pel qual s'aprova el text refós de la Llei de la Hisenda Pública de la Generalitat Valenciana (DOGV de 17 de juliol de 1991).  
DISPOSICIONS ADDICIONALS  
Primera  
Es delega la directora general de Conservació del Medi Natural perquè dicte les disposicions necessàries per a l'aplicació d'aquesta ordre.  
DISPOSICIÓ FINAL  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 15 de març de 1994  
El conseller de Medi Ambient  
EMÈRIT BONO I MARTÍNEZ  
ANNEX I  
Generalitat Valenciana  
Conselleria de Medi Ambient  
Sol·licitud d'ajuda per a actuacions a espais naturals  
Ordre ...............................  
Persona sol·licitant  
............................ ............................... ...............  
(Primer cognom) (Segon cognom) (Nom)  
NIF .......................................  
Número de la Seguretat Social ..... / ...............................  
Domicili: ..................................................... Tel. .......................  
Codi postal: ......................... Població ...........................  
Província: ..................................  
Representant (per a persones jurídiques, agrupacions, entitats públiques i altres)  
............................ ............................... ...............  
(Primer cognom) (Segon cognom) (Nom)  
NIF ........................................  
CIF .........................................  
Domicili: ..................................................... Tel. .......................  
Codi postal: ......................... Població .............................  
Província: ..................................  
En representació de....................................................................  
Sol·licite que ingresseu la quantitat que escaiga a l'entitat bancària següent:  
 Banc Sucursal Control  
\_\_\_\_\_\_\_\_\_\_\_ Codi bancari ............ .............. ..............  
\_\_\_\_\_\_\_\_\_\_\_ Número de compte ............ ............. ..............  
ANNEX II  
Contingut mínim de la memòria valorada  
segons les actuacions objecte de les ajudes  
A. Habilitació d'antics camps de cultiu  
1. Descripció de l'àrea de treball, indicant-hi:  
- L'estat actual del camp de cultiu.  
- La vegetació que hi ha al camp i en l'entorn.  
2. Superfície de l'àrea d'actuació.  
3. Descripció dels treballs que s'hi han de fer.  
B. Manteniment i construcció de marges de pedra  
1. Descripció de l'àrea de treball, indicant-hi la situació actual dels marges.  
2. Superfície de l'àrea d'actuació.  
3. Descripció dels treballs que s'hi han de fer, indicant-hi les tècniques que s'hi usaran.  
C. Millora de superfícies forestals i regeneració de la coberta vegetal de ribassos i vessants de barrancs amb alt risc erosiu  
1. Descripció de l'àrea d'actuació, indicant-hi:  
- La vegetació actual, les espècies presents, la densitat de la coberta arbòria i arbustiva.  
- El pendent.  
- Altres aspectes útils per a completar la caracterització.  
2. Superfície de l'àrea d'actuació.  
3. Descripció dels treballs que s'hi faran, indicant-hi:  
- Les espècies que s'hi utilitzaran.  
- L'origen de la llavor, tant en sembra directa com en plantació  
- Si és plantació, les característiques dels plançons que s'hi introduiran tals com el nombre de sabes, el tipus de contenidor, etc.  
- Les tècniques que s'usaran en la realització de les sembres o plantacions.  
- L'època de realització dels treballs.  
- Els treballs de manteniment.  
4. Es valoraran especialment els projectes que incloguen la realització d'un programa de seguiment del resultat dels treballs que presenten, entre altres dades, el percentatge de supervivència a factors climàtics, a rosegadors, etc.  
D. Restauració d'àrees degradades:  
1. Descripció de l'àrea de treball, indicant-hi:  
- Les causes i l'origen de la degradació.  
- El tipus d'abocaments, si n'hi ha.  
2. Superfície de l'àrea d'actuació.  
3. Descripció dels treballs que s'hi han de fer, indicant-hi:  
- El volum dels residus que s'han de retirar, si escau.  
- En cas de neteja d'abocadors, la destinació dels residus. Per al cobrament d'aquestes subvencions, s'exigirà el document d'acceptació de l'abocador legal en què s'hagen dipositat els residus.  
- En cas de sembra o plantació, s'hi hauran d'incloure els supòsits indicats en l'apartat corresponent (punt C d'aquest annex).  
- Altres aspectes útils per a completar la caracterització.


Còpia Permalink ELI